เทศบัญญัติเทศบาลตำบลอิสาณ เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลอิสาณ อำเภอเมืองบุรีรัมย์ จังหวัดบุรีรัมย์ (ฉบับที่ 2) พ.ศ.2557
เทศบัญญัติเทศบาลตำบลอิสาณ
เทศบัญญัติเทศบาลตำบลอิสาณ
เรื่อง
กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด
หรือบางประเภทในท้องที่เขตเทศบาลตำบลอิสาณ
อำเภอเมืองบุรีรัมย์ จังหวัดบุรีรัมย์
(ฉบับที่ ๒)
พ.ศ. ๒๕๕๗
 

โดยที่เป็นการสมควรปรับปรุงเทศบัญญัติเทศบาลตำบลอิสาณ เรื่อง
กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภท
ในท้องที่เขตเทศบาลตำบลอิสาณ อำเภอเมืองบุรีรัมย์ จังหวัดบุรีรัมย์ ให้เหมาะสม

อาศัยอำนาจตามความในมาตรา ๙ แห่งพระราชบัญญัติควบคุมอาคาร พ.ศ. ๒๕๒๒
ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๒ มาตรา ๓๓
มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
และมาตรา ๖๐ แห่งพระราชบัญญัติเทศบาล พ.ศ. ๒๔๙๖
ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐
เทศบาลตำบลอิสาณโดยความเห็นชอบของสภาเทศบาลตำบลอิสาณและผู้ว่าราชการจังหวัดบุรีรัมย์
จึงตราเทศบัญญัติไว้ ดังต่อไปนี้

ข้อ ๑ เทศบัญญัตินี้เรียกว่า
เทศบัญญัติเทศบาลตำบลอิสาณ เรื่อง กำหนดบริเวณห้ามก่อสร้าง ดัดแปลง
ใช้หรือเปลี่ยนการใช้อาคารบางชนิด หรือบางประเภท ในท้องที่เขตเทศบาลตำบลอิสาณ
อำเภอเมืองบุรีรัมย์ จังหวัดบุรีรัมย์ (ฉบับที่ ๒) พ.ศ. ๒๕๕๗

ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้ยกเลิกความใน
(๖) ของข้อ ๔ แห่งเทศบัญญัติเทศบาลตำบลอิสาณ เรื่อง กำหนดบริเวณห้ามก่อสร้าง
ดัดแปลง ใช้หรือเปลี่ยนการใช้อาคารบางชนิด หรือบางประเภท
ในท้องที่เขตเทศบาลตำบลอิสาณ อำเภอเมืองบุรีรัมย์ จังหวัดบุรีรัมย์ พ.ศ. ๒๕๕๓


ประกาศ
ณ วันที่ ๒๓ พฤษภาคม พ.ศ. ๒๕๕๗
สุพจน์
สวัสดิ์พุทรา
นายกเทศมนตรีตำบลอิสาณ







ปริยานุช/ผู้จัดทำ
๑๑ มิถุนายน
๒๕๕๗

นุสรา/ผู้ตรวจ
๓๐ กรกฎาคม
๒๕๕๗

















[๑] ราชกิจจานุเบกษา
เล่ม ๑๓๑/ตอนพิเศษ ๑๐๒ ง/หน้า ๖๒/๖ มิถุนายน ๒๕๕๗